Сухопътни войски на Гърция
Сухопътните войски на Гърция () са основният вид във въоръжените сили на страната.

История 
Те са наследник на дълга историческа традиция в областта на военното дело. В периода след падането на Византийската империя до Революцията от 1821 г. организирани военни формирования не съществуват. През февруари 1821 г. Александрос Ипцилантис организира първото гръцко военно формирование и тази дата се счита за рождена за Сухопътните войски на страната.

Оттогава организацията на СВ е променяна често в зависимост от нуждите, възникващи през дадения период (Балканската война, Междусъюзническата война, Първата световна война, Гръцко-турската война и Втората световна война).

В периода 1960 – 1974 г. са извършени няколко значителни промени в организацията на СВ, които завършват с нахлуването на турски войски на о. Кипър.

След падането на Хунтата през 1974 г. е извършена коренна реорганизация на Сухопътните войски с въвеждането на модерно въоръжение и бойна техника и реорганизация в нивото полк – бригада.

В периода 1990 – 1996 г. е извършено мащабно превъоръжаване на пехотните части и подразделения, а от 1997 г. – преструктуриране на полковото ниво. На базата на някои пехотни полкове и дивизии са развърнати механизирани бригади. Планирано е реорганизацията да бъде приключена до 2006 г.

Организация 

Организационно Сухопътните войски на Гърция са сведени в родове войски, които участват пряко в бойните действия, и видове служби, които поддържат войските при воденето на бойни действия.

Източници

Вижте също 
 Списък на министрите на отбраната на Гърция
 Организация на сухопътните войски на Гърция
 Военни звания в сухопътните войски на Гърция

 
Военни формирования формирани през 1821 година